**Sikorsky Russky Vityaz** (russisk:*Русский витязь*), eller *Russian Knight*, tidligere kjent som *Bolshoi Baltisky* (russisk :*Большой Балтийский*) *(Den Store Balter)*  var det første fire-motors fly i verden. Det var konstruert av Igor Sikorsky og ble bygget ved Russo-Baltique (*Russo-Baltiiskyi Vagonnyi Zavod* eller *R-BVZ*) i St. Petersburg i begynnelsen av 1913.

Utvikling
---------

Sikorsky unnfanget idéen til S-21 i 1911 da ingen kjente fly kunne løfte mer enn 600 kg. Rekorden var satt av den franske flyveren Ducis, som hadde fløyet 800 meter med en last på 600 kg. Da Sikorsky hørte om det, startet han bygging av *Russky Vityaz* tidlig våren 1913. Eksperter og media verden rundt forutså en fullstendig fiasko. Men den første prøveflyvning av *Russky Vityaz* 10. mai 1913 var vellykket. På den tiden anså mange mennesker i andre deler av verden dette for å være en avisspøk, og ville ikke tro det. Observatører mente at et fly med slike dimensjoner aldri ville forlate bakken.

Konstruksjon
------------

Tidlig "Le Grand" versjon med to motorer.
Russky Vityaz var et fire-motors biplan med ulik vingelengde. Begge vingene hadde en rektangulær form og var 2,5 meter brede. Avstanden mellom vingene var også 2,5 m. Kroppen var rektangulær med bærebjelker kledd med kryssfiner. Flyet hadde en førerkabin med dobbelt kontroll, kabin for to passasjerer og et rom for reservedeler. Det var også et åpent dekk foran, utstyrt med en lyskaster og maskingevær. De øvre vinger hadde balanseror for stabilitet. Den første fire-motors versjon av det som skulle bli kjent som *Russky Vityaz* ble først kalt *Bolshoi Baltisky*. Det hadde fire motorer installert i tandem (det ble opprinnelig bygget som et tomotors fly, kjent som *Le Grand*).

Operativ historie
-----------------

Etter Russky Vityaz' første testflyvninger mellom 10. og 27. mai 1913 ble det konstatert at en passasjer kunne gå rundt i kabinen uten å forårsake noen problemer med stabiliteten. Flyet kom luften etter 700 m på rullebanen

Sikorskys ambisjoner for Russky Vityaz viste seg å bli kortvarig. Mens flyet stod parkert på rullebanen den 23. juni 1913 ble det ødelagt av en motor som falt av fra et en-seters Morane-fly under landing. Sikorsky bestemte seg for ikke å reparere det alvorlige skadede Russky Vityaz og begynte å arbeide på sitt neste prosjekt, Ilja Muromets.

Spesifikasjoner
---------------

Førerkabin

| Tekniske data  |  |
| --- | --- |
| Mannskap | 3 |
| Lengde | 20,00 m |
| Vingespenn | 27,00 m |
| Høyde | 3,90 m |
| Vingeareal | 120,00 m² |
| Vekt (uten last) | 3 400 kg |
| Vekt (maksimalt) | 4 200 kg |
| Motor | 4 × Argus As I (4 × 74 kW) |
| Ytelser |  |
| Maksimal hastighet | 95 km/t |
| Landing hastighet | 70 km/t |
| Rekkevidde | 170 km |
| Marsjhøyde | 600 m |
| Utholdenhet | 2 t |
| Passasjerer | 7 |
|

Referanser
----------

1. ↑  Sergei Sikorsky (2007). *The Sikorsky Legacy-Bolshoi Baltisky* (1st utg.). Arcadia Publishing. s. 27. ISBN 978-0738549958.
2. ↑  Page, Walter Hines; Page, Arthur Wilson (juli 1914). «Man And His Machines: A Russian "Airbus"». *The World's Work: A History of Our Time*. XLIV (2): 360. Besøkt 4. august 2009.
3. ↑  «The Sikorsky 'Bus in Russia», *Flight*, 21 June 1913,
4. ↑  Swopes, Bryan R. «23 June 1913». *This Day in Aviation*. Besøkt 26. juni 2014.
5. ↑  BALEJ, Jan. Sikorskij Russkij Viťaz. Letectví a kosmonautika. januar 1985, kull LXI. tall 1, s. 31.

Eksterne lenker
---------------

* Sikorsky Russky Vityaz / Сикорский Русский Витязь